polyglot-tagger/wikipedia-language-snippets-filtered huggingface dataset:
ఇంగ్లిష్ లెక్చరర్ గా చింతపల్లిలో 1985వ సంవత్సరంలో ఉద్యోగ ప్రస్థానాన్ని ప్రారంబించి అక్కడ ఉన్న గిరిజన విద్యార్దుల తల్లితండ్రుల మన్నన పొందారు.గ్రూప్స్ లో ఉత్తిర్ణత పొంది మున్సిపల్ కమిషనర్ గా ఎంపికయ్యారు 1991 లో మొట్టమొదట రాయదుర్గం మున్సిపల్ కమిషనర్ గా, అనంతపురం జిల్లాలోని ఎమ్మిగనూరు మున్సిపల్ కమిషనర్ గా, కర్నూల్ జిల్లా బిసి కార్పొరేషన్ డైరెక్టర్ గా, ఎస్సి కార్పొరేషన్ ఇన్చార్జ్ డైరెక్టర్ గా సేవలందించారు, హైదరాబాద్ నగర పాలకలో విశేషమైన సేవలందించి ప్రజలు, ఉన్నతాధికారుల మన్ననలు పొందారు. మున్సిపల్ ఆర్ & బి శాఖామాత్యులకు ఒ యస్ డి గా, పలువురు ప్రముఖుల తలలో నాలుకలా వ్యవహరించారు ఆంధ్రప్రదేశ్ రాష్ట్రం విడిపోయిన తరువాత 2015వ సంవత్సరంలో భాషా సాంస్కృతిక శాఖకు మొట్టమొదటి సంచాలకులుగా, ఆంధ్రప్రదేశ్ రాష్ట్ర సృజనాత్మకత, సంస్కృతి సమితి సీఈఓ గా నియమితులయ్యారు.
ఈయన దూరదర్శన్ కు ఇచ్చిన ఇంటర్వ్యూలో తన ఊరులో చిన్నపుడు పండుగలకు జరిగే నాటక ప్రదర్శనలతో ప్రభావితమై, అలానే గ్రామంలో ఉన్న గ్రంథాలయంలో వివిధ పత్రికలను చదివి, అందులోని సాహిత్యంతో ప్రభావితమై సాహిత్య రచన వైపు అడుగు వేసినట్టు చెప్పాడు. కాళీపట్నం రామారావు దగ్గర స్ఫూర్తి పొంది కథలు రాసానని, కాళీపట్నం రామారావు పరిచయం చేసిన ఎస్.కె. మిశ్రో ప్రభావంతో నాటక రచన చేసినట్టు తెలుస్తోంది. ఇతని రచనల్లో సామాజిక-రాజకీయ అంశాలు ప్రధాన విషయంగా కనిపిస్తాయి. వేదాలు, ఉపనిషత్తులు, పురాణాలను ఉటంకిస్తూ హిందూ మతంలోని సామాజిక న్యాయాన్ని ఈయన రచనల్లో ప్రతిబింబించాడు. ఇతను రచించిన నాటకాలలో కించిత్ భోగం, గాంధీ జయంతి, జీవన్నాటకం, ఋత్విక్, కుర్చీ, బొమ్మలు చెప్పిన భజగోవిందం చెప్పుకోదగ్గవి. వీటిలో కొన్ని కన్నడ, హిందీ, మలయాళం, ఇంగ్లిష్ భాషల్లోకి అనువాదమయ్యాయి.
విజయభాస్కర్ శ్రీకాకుళం జిల్లా అంపోలులో 1958 జులై 31న జన్మించాడు. తండ్రి పేరు సూర్యనారాయణ, తల్లి పేరు వరాలమ్మ. అంపోలు గ్రామంలో ప్రాధమికవిద్య, శ్రీ కూర్మం లో హైస్కూల్ విద్యని అభ్యసించి, ఇంటర్మీడియట్, డిగ్రీ శ్రీకాకుళంలో ఆర్ట్స్ కాలేజీలో ఎం,ఎ ఇంగ్లిష్ లిటరేచర్ ఆంధ్రా యూనివర్సిటిలో చదివారు. డిగ్రీలోనే మొట్టమొదటి నాటిక "తూర్పు తెల్లారింది" రచించారు నాటకరంగంపై ఉన్న మక్కువతో బెర్టోల్ట్ బ్రెఖ్ట్ కావ్య నాటిక " రాగం - తెలుగు నాటిక సాహిత్యంపై ప్రభావం " అన్న అంశంపై పరిశోధన చేసి డాక్టరేట్ పట్టా అందుకున్నాడు.
డా. దీర్ఘాసి విజయభాస్కర్ నాటక రచయితగా, కవిగా, కథకుడిగా, అనువాద రచయితగా బహుముఖ ప్రజ్ఞాశాలి. నాటకరంగానికి సంబంధించిన పరిశోధనలో మంచి పేరు సంపాదించిన రచయిత.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి, మాధ్యమిక పాఠశాల‌లు మాచర్లలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మాచర్లలోను, ఇంజనీరింగ్ కళాశాల అలుగురాజుపల్లిలోనూ ఉన్నాయి. సమీప వైద్య కళాశాల గుంటూరులోను, మేనేజిమెంటు కళాశాల, పాలీటెక్నిక్‌లు అలుగురాజుపల్లిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మాచర్లలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం, శాసనసభ పోలింగ్ కేంద్రం గ్రామం నుండి 5 కి.మీ.లోపు దూరంలో ఉన్నాయి.
మొదటిసారి ఎమోజీని అమెరికా 16 వ అధ్యక్షుడు అబ్రహాం లింకన్ 1862లో తన ప్రసంగంలో కొన్ని వ్యంగ్యాస్త్రాలు సంధించారు.అప్పట్లో కొందరు టైపోగ్రాఫర్లు లింకన్ ప్రసంగంలో వ్యంగ్యాస్త్రాల పక్కన కన్నుగీటే సైగ ఎమోజీని పెట్టారు. అందుకే ప్రపంచంలో మొట్టమొదటిసారి అబ్రహాం లింకనే ఎమోజీని వాడారని తెలుస్తోంది.నేటి కాలంలో వాట్సప్‌, ఫేస్‌బుక్‌ వంటి యాప్స్‌లో ఈ ఎమోజీలను ఉపయోగిస్తారు.మ‌నలో క‌లిగే అనేక భావాల‌ను ఎదుటి వారికి స్ప‌ష్టంగా తెలియ‌జేసేందుకు ఇవి ఉపయోగ‌ప‌డ‌తాయి.1999లో జ‌పాన్‌కు చెందిన షిగెట‌క కురిత అనేబ‌డే ఓ డిజైన‌ర్ తొలిసారిగా 175 పిక్స‌ల్స్ సైజ్ ఉన్న ఓ ఎమోజీని డిజైన్ చేశారు. దాన్ని మొబైల్ ఇంట‌ర్నెట్ ప్లాట్‌ఫాంపై త‌రువాత వాడారు. అప్ప‌టి నుంచి అనేక ఎమోజీలు మ‌న‌కు అందుబాటులోకి వ‌చ్చాయి. ఒక అంచనా ప్రకారం రోజుకు 6 బిలియన్ల ఎమోజీలను ఒకరికొకరు పంపుకుంటారని తేలింది.
కొన్ని నిషిద్ధ పదాలు ఆయా దేశాల సంస్కృతి , సంప్రదాయాలకు భంగం కలిగించే విధంగా ఉంటాయి. అలాంటి పదాలను సోషల్‌ మీడియా సర్వీసులు కూడా కొంతవరకూ నిషేధిస్తూ ఉంటాయి. కొన్ని ఎమోజీలను నిషేధించారు.వంకాయ’ ఆకారంలో ఉన్న ఎమోజీ, మిడిల్‌ ఫింగర్‌ పైకి చూపించే ఎమోజీని వినియోగదారులు వాడకుండా నిషేధించింది. దానికి అభ్యంతరకరమైన అర్థం ఉండటం వల్ల.
అక్షరాలను టైప్‌ చేయకుండా ఒక్క ఎమోజీతోనే లక్ష భావాలను చెప్పేందుకు ఎమోజీలు ఉపయోగిస్తూ ఉంటారు.నేటి డిజిటల్‌ యుగంలో ఎమోజీ అంతకంతకీ ప్రాధాన్యం పెరుగుతోంది. ప్రస్తుతం దాదాపు 3,633 అధికారికంగా గుర్తించిన ఎమోజీలు అందుబాటులో ఉన్నాయి.
2014లో ప్రపంచవ్యాప్తంగా బాగా వాడబడిన ఎమోజీ హార్ట్‌ ఎమోజీ.ఆక్స్‌ఫర్డ్‌ ఇంగ్లీష్‌ డిక్షనరీ 2015 వర్డ్‌ ఆఫ్‌ ఇయర్‌’గా సంతోషంలో కళ్ల వెంట నీళ్ళు వచ్చే ఎమోజీని ఎంపిక చేసింది.
మంచిర్యాల, నిర్మల్, కొమరంభీం, కామారెడ్డి, పెద్దపల్లి, జగిత్యాల, రాజన్న సిరిసిల్ల, హన్మకొండ, వరంగల్ , మహబూబాబాదు, జయశంకర్ భూపాలపల్లి, జనగామ, భద్రాద్రి కొత్తగూడెం, ఆదిలాబాద్, నిజామాబాదు, కరీంనగర్ మొదలైన 17 జిల్లాలు ఈ సంస్థ పరిధిలోకి వస్తాయి. 66,860 కిలోమీటర్ల విస్తీర్ణంలోని గ్రామాలు, పట్టణాల్లో సుమారు 1.55 కోట్ల మందికి ఈ సంస్థనుండి విద్యుత్తు పంపిణీ చేయబడుతుంది. రాష్ట్రంలో విద్యుత్ కొరతను అధిగమించడానికి సౌర విద్యుత్తు వాడుతున్నారు.
నార్తరన్ పవర్ డిస్ట్రిబ్యూషన్ కంపెనీ ఆఫ్ తెలంగాణ లిమిటెడ్ కంపెనీల చట్టం 1956 కింద విలీనం చేయబడింది. కార్యకలాపాలకోసం 2014, జూన్ 2 వరంగల్లో ప్రధాన కార్యాలయం ప్రారంభించబడింది. ఈ సంస్థకు తొలి ఛైర్మన్, మేనేజింగ్ డైరెక్టర్‌గా కాథికేయ మిశ్ర, ఆయన తరువాత వెంకటనారాయ నారాయణ బాధ్యతలు నిర్వర్తించగా ప్రస్తుతం చైర్మన్, మేనేజింగ్ డైరెక్టర్‌గా అన్నమనేని గోపాలరావు ఉన్నారు.
ఉత్తర తెలంగాణ విద్యుత్‌ పంపిణీ సంస్థ తెలంగాణ ప్రభుత్వరంగ సంస్థ. ఈ సంస్థ తెలంగాణ రాష్ట్రంలోని 17 ఉత్తర జిల్లాలకు విద్యుత్‌ పంపిణీ చేస్తుంది.
సమీప బాలబడి, ప్రాథమిక పాఠశాల, ప్రాథమికోన్నత పాఠశాల తుళ్ళూరులోను, మాధ్యమిక పాఠశాల లోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల తుళ్ళూరులోను, ఇంజనీరింగ్ కళాశాల గుంటూరులోనూ ఉన్నాయి. సమీప వైద్య కళాశాల మంగళగిరిలోను, పాలీటెక్నిక్‌ నల్లపాడులోను, మేనేజిమెంటు కళాశాల గుంటూరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల గుంటూరులో ఉన్నాయి.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది.
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అంగన్ వాడీ కేంద్రం, ఆశా కార్యకర్త, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం, శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మన్సా మూసా పశ్చిమ ఆఫ్రికాలోని అత్యంత సంపన్నమైన మాలి రాజ్యాన్ని పరిపాలించిన పదవ మన్సా. మూసా పట్టాభిషిక్తుడు అయ్యేనాటికి మాలి సామ్రాజ్యం అంతకుముందు ఘనా సామ్రాజ్యంలోని, ప్రస్తుత దక్షిణ మౌరిటానియలో భాగమైన ప్రాంతాలు, దాని చుట్టుపక్కల ప్రదేశాలు కూడి ఉండేది. "మెల్లె యొక్క ఎమిర్", "వంగారా గనుల ప్రభువు", "ఘనాటా ప్రాంత విజేత" వంటి అనేక బిరుదులు కలిగివుండేవాడు. ఆయన పరిపాలన కాలంలో మన్సా మూసా 24 నగరాలు, వాటి చుట్టూ ఉన్న పరిపాలనా ప్రాంతాల్లోని గ్రామాలు, ఎస్టేట్ల సహా గెలిచాడని పేరొందాడు. మాలి పరిపాలన కాలంలో, అపూర్వమైన గిరాకీతో బంగారం ఉండగా మాలి ప్రపంచంలోకెల్లా అత్యంత ఎక్కువ బంగారు ఉత్పాదకుడిగా నిలిచాడు. ప్రపంచంలోకెల్లా అత్యంత సంపన్నుడిగా మన్సా మూసా పేరొందాడు. విపరీతమైన సంపద కలిగివున్నాడని, ఊహించడానికే సాధ్యం కానంత సంపన్నుడని సమకాలీనులు పేర్కొన్నారు. "అతని సంపదను ఖచ్చితంగా లెక్క కట్టడానికి మార్గమే లేదు" అని మూసా గురించి సమకాలీనులు రాశారు.
మూసా 1324-1325 వరకూ తన మక్కా యాత్ర సాగించాడు. అతని సవారీలో వారిలో ఒక్కొక్కడూ 1.8 కేజీల బంగారు కడ్డీలు ధరించిన 12 వేల మంది బానిసలు, పట్టుబట్టలు కట్టుకుని, బంగారు దండాలు ధరించిన వైతాళికులు, దూతలు సహా 60 వేలమంది పరివారం, సుశిక్షితమైన గుర్రాలు ఉన్నాయి. మూసా మొత్తం పరివారంలోని అందరు మనుషులు, అన్ని జంతువులకు సరిపడా ఆహార పదార్థాలు, అన్ని అవసరమైన వస్తువులు ముందుగా సిద్ధం చేసుకున్నాడు. అతని సవారీలోని జంతువుల్లో ఒక్కొక్కటీ 23 - 136 కేజీల బంగారు పొడి మోసేందుకు 80 ఒంటెలు కూడా ఉన్నాయి. దారిలో కనిపించిన పేదలందరికీ మూసా ఆ బంగారాన్ని పంచుకుంటూ సాగాడు. కైరో, మదీనా మొదలైన మార్గమధ్యంలోని నగరాల్లో పంచడానికే కాక తన బంగారాన్ని జ్ఞాపకార్థంగా కొనుగోలు చేసిన వస్తువుల కోసం కూడా వెచ్చించాడు. ప్రతీ శుక్రవారం మార్గమధ్యంలో ఒక్కో చోట ఒక్కో మసీదు నిర్మిస్తూ సాగాడని ప్రతీతి.
1325లో మొదలై మక్కా నుంచి సుదీర్ఘంగా సాగిన అతని ప్రయాణంలో తన సైన్యం గావ్ ను తిరిగి పట్టుకుందని తెలిసింది. సగ్మాందియా అన్న తన సైన్యాధికారి ఒకడు ఈ దండయాత్రకు నాయకత్వం వహించాడు. అతని పూర్వ పాలకుడు సకురా పరిపాలన కాలానికి ముందు నుంచే గావ్ సామ్రాజ్యంలో భాగమే కాక ముఖ్యమైన వాణిజ్య కేంద్రం, ఐతే ఈ ప్రాంతంలో చాలా తరచుగా తిరుగుబాట్లు సంభవించేవి. మూసా చుట్టుతిరిగి గావ్ సందర్శించి గావ్ రాజు కుమారులు అలీ కొలొన్, సులేమాన్ నార్ లను హామీ ఖైదీలుగా తీసుకుని వెళ్ళాడు. వారిద్దరినీ తీసుకుని నియాని చేరుకున్నాడు, వారిద్దరికీ తన ఆస్థానంలో ఉంచి చదువు చెప్పించాడు. మన్సా మూసా మక్కా యాత్ర నుంచి వెనుదిరిగి వచ్చేప్పుడు ఎందరో అరేబియన్ పండితులను, శిల్పులను తీసుకుని వచ్చాడు.
కానీ మూసా ప్రయాణం చేసిన ప్రాంతాల్లో ఆర్థిక వ్యవస్థలు అతను ఔదార్యంతో చేసిన దానాల వల్ల అనుకోని విధంగా నాశనమయ్యాయి. కైరో, మదీనా, మక్కా నగరాల్లో హఠాత్తుగా భారీ ఎత్తున బంగారం రావడంతో తదుపరి దశాబ్ది కాలం పాటు బంగారం విలువ పడిపోయింది. వస్తువులు, నిత్యావసర సామాగ్రి సహా అన్నిటి ధరలు పెరిగిపోయాయి. బంగారు విపణిలో ధరవరలు సరిదిద్దడానికి మూసా తాను తీసుకునిపోగలిగినంత బంగారాన్ని భారీ ఎత్తున కైరోలో వడ్డీ వ్యాపారుల నుంచి అత్యంత ఎక్కువ వడ్డీకి అప్పు తీసుకున్నాడు. మధ్యధరా ప్రాంతంలో బంగారు ధరలు మొత్తాన్ని ఒక్క మనిషి నేరుగా ప్రభావితం చేసి పెంచి, తగ్గించిన ఒకే ఒక్క సంఘటనగా చరిత్రలో నమోదు అయింది.
మాలియన్ సామ్రాజ్యపు రాజుల గురించి తెలిసిన అంశాలను అరబ్ పండితులైన అల్-ఉమారి, అబు-సయ్యద్ ఉతమాన్ అద్-దుకాలీ, ఇబ్న్ ఖుల్దూన్, ఇబ్న్ బట్టుటా వంటివారి రచనల నుంచి స్వీకరించారు. ఇబ్న్-ఖుల్దూన్ రాసిన మాలియన్ రాజుల సంగ్రహ చరిత్ర ప్రకారం మన్సా మూసా తాత అబు-బక్ర్ కేటా (బకారీ లేక బొగారీ అన్న పదానికి అరబ్ సమానార్థకం, అసలు పేరు తెలియదు. సహాబీ అబూబక్ర్ ఇతను వేర్వేరని గమనించాలి) మాలియన్ సామ్రాజ్య నిర్మాతగా మౌఖిక చరిత్రలు పేర్కొన్న సుందైటా కైటా సోదరుల్లో ఒకడు. అబూ-బక్ర్ రాజ్యం పొందలేదు, అతని కుమారుడు, మూసా తండ్రి ఫాగా లాయ్ కి మాలి చరిత్రలో ఏ ప్రాముఖ్యతా లేదు.
టిబక్టు వేగంగా వాణిజ్య, సాంస్కృతిక, ఇస్లాం కేంద్రంగా మారింది. హౌసలాండ్, ఈజిప్టు, ఇతర ఆఫ్రికన్ సామ్రాజ్యాల నుంచి వ్యాపారులు తరలిరాగా, నగరంలో ఒక విశ్వవిద్యాలయం స్థాపన జరిగింది , ఇస్లాం వ్యాపార కేంద్రాల్లోనూ, విశ్వవిద్యాలయంలోనూ వ్యాపించి టింబక్టులో నూతన ఇస్లాం పాండిత్యం వ్యాపించింది. మాలియన్ సామ్రాజ్య సంపద గురించిన వార్తలు మధ్యధరా సముద్ర తీరం నుంచి దక్షిణ ఐరోపా వరకూ ప్రయాణించి, వెనిస్, గ్రనడా, జెనోవాలలో వ్యాపారస్తులు తమ సరుకులను బంగారానికి అమ్మే కేంద్రాల్లో తింబక్తును కూడా చేర్చుకునేలా చేశాయి.
నియానీ, మూసాల్లో రాజప్రాసాదం నుంచి ఒక ద్వారం ద్వారా చేరుకోగలిగేలా సభా భవనాన్ని నిర్మించారు. అది ఒక అపురూపమైన నిర్మాణం, పైన అద్భుతావహమైన రంగులు వేసిన లతలతో పెద్ద డోమ్ తో కూడి ఉంటుంది. పై అంతస్తులో కిటికీ చట్రాలు వెండిరేకులతో, కింది అంతస్తులోవి బంగారు రేకులతో తాపడం చేశారు. మాలీలోని జెన్నెలోని ప్రఖ్యాత గొప్ప మసీదులా, తింబక్తులో ఈ భవంతి రాళ్ళతో నిర్మితమై సార్వకాలీనమూ, వైభవోపేతమూ అయిన నిర్మాణంగా నిలిచిపోయింది.
టింబక్టు, గావ్ నగరాల మీదుగా మక్కాకు ప్రయాణించిన మన్సా మూసా, వెనుదిరిగివచ్చే సరికి వాటిని తన సామ్రాజ్యంలో కలుపుకున్నాడని చారిత్రకంగా నమోదు అయింది. నేటి స్పెయిన్ లో అంతర్భాగమైన అండలూసియా నుంచి, కైరో నుంచి శిల్పులను టింబక్టులో అద్భుతమైన ప్యాలెస్, గొప్ప జింగురెబర్ మసీదు నిర్మించారు, అవి కాలపరీక్షలను తట్టుకుని ఇప్పటికీ నిలిచివున్నాయి.
మూసా ప్రయాణం వివరాలు, విశేషాలను దారిపొడవునా ఆయన సంపదకు, భారీ పరివారంతో కూడిన సవారీకి సంభ్రమాశ్చర్యాలకు గురైన పలువురు ప్రత్యక్షసాక్షులు నమోదు చేశారు. దినచర్యలు, మౌఖిక కథనాలు, చరిత్ర రచనలు వంటి పలు పద్ధతుల్లో ఇవన్నీ నమోదు అయివున్నాయి. ఈజిప్టుకు చెందిన మామ్లూక్ సుల్తాన్ అల్-నాజిర్ మొహమ్మద్ ను 1324 జూలైలో మూసా కలిసినట్టు చెప్తారు.
ఈ కాలంలోనే, మాలీలోని ప్రధానమైన కేంద్రాల్లో నగర జీవితం అత్యున్నత నాగరిక స్థితికి చేరుకుంది. ఇటాలియన్ కళ, శిల్పశాస్త్ర పండితుడు సెర్గియో డొమైన్ ఈ కాలాన్ని గురించి రాస్తూ, "ఆ కాలం పట్టణ నాగరికతకు పునాది వేసింది. దాని అధికారం అత్యున్నత శిఖరంలో ఉండగా మాలిలో 400 నగరాలు ఉండేవి, నైజర్ డెల్టా ప్రాంతం బాగా జనసాంద్రత కలిగివుండేది"
మూసా దైవభక్తి, మతనిష్ట కలిగిన ముస్లిం. ఆయన చేసిన మక్కా యాత్ర ఆయనను ఉత్తర ఆఫ్రికా, మధ్య ప్రాచ్యాల్లో సుప్రఖ్యాతుణ్ణి చేసింది. మూసా ప్రకారం, ఇస్లాం అన్నది "సంస్కృతి విలసిల్లే తూర్పు మెడిటరేనియన్ ప్రపంచంలోకి ప్రవేశానుమతి". తన సామ్రాజ్యంలో మత అభివృద్ధిని పెంపొందించేందుకు ఎంతో సమయాన్ని వెచ్చించాడు.
మూసా కైటా అన్న ఆయన అసలు పేరు కాగా, పాశ్చాత్య వ్రాతప్రతులలోనూ, సాహిత్యంలోనూ సాధారణంగా మన్సా మూసాగా పేర్కొన్నారు. ఆయన పేరు కన్కౌ మూసా, కన్కన్ మూసా, కంకు మూసా అన్న రూపాల్లో కూడా కనిపిస్తుంది. కన్కౌ అన్నది మాండింకా స్త్రీలు పెట్టుకునే పేరు, కాబట్టి కన్కౌ మూసా అంటే "కన్కౌ కుమారుడైన మూసా" అని అర్థం చేసుకోవాలి.
టింబక్టులో సంకోరా విశ్వవిద్యాలయంలో న్యాయవేత్తలు, ఖగోళ శాస్త్రవేత్తలు, గణితశాస్త్రజ్ఞులను మూసా పాలనా కాలంలో నియమించారు. విశ్వవిద్యాలయం విద్యకు, సంస్కృతికి కేంద్రంగా వెలిగి, ఆఫ్రికా, మధ్యప్రాచ్యం అంతటి నుంచీ టింబక్తుకు ముస్లిం పండితులను ఆకర్షించింది.
మూసా భారీ ఎత్తున నిర్మాణ కార్యక్రమానికి పూనుకుని, టింబక్టు, గావ్ నగరాల్లో మసీదులు, మదరసాలు నిర్మింపజేశాడు. ప్రత్యేకించి సుప్రఖ్యాత ప్రాచీన విద్యాకేంద్రమైన సంకోర్ మదరసా ఆయన పాలనాకాలంలోనే నిర్మించారు
ప్రొపల్షన్ మాడ్యూలు, ల్యాండరు, రోవరులను 100 కి.మీ చంద్ర కక్ష్య వరకు తీసుకువెళుతుంది. ఇది ఒక వైపున పెద్ద సోలార్ ప్యానెల్‌తో కూడిన పెట్టె లాంటి నిర్మాణం. పైన ఉన్న పెద్ద స్థూపం ల్యాండర్‌కు మౌంటు స్ట్రక్చర్‌గా పనిచేస్తుంది. చంద్ర కక్ష్య నుండి భూమి స్పెక్ట్రల్, పోలారిమెట్రిక్ కొలతలను అధ్యయనం చేసే స్పెక్ట్రో-పోలారిమెట్రీ ఆఫ్ హాబిటబుల్ ప్లానెట్ ఎర్త్ అనే పేలోడ్‌ కూడా మాడ్యూలులో ఉంటుంది.
చంద్రుని కూర్పును బాగా అర్థం చేసుకోవడానికి, చంద్రుని ఉపరితలంపై లభ్యమయ్యే రసాయనాలు, సహజ మూలకాలు, నేల, నీరు మొదలైన వాటిపై అక్కడే శాస్త్రీయ ప్రయోగాలు, పరిశీలనలు చేయడం. రెండు గ్రహాల మధ్య యాత్రలు చేసేందుకు అవసరమైన కొత్త టెక్నాలజీల అభివృద్ధి, ప్రదర్శన.
చంద్రయాన్ -3, భారతీయ అంతరిక్ష పరిశోధన సంస్థ చేపట్టిన చంద్ర యాత్ర. భారత చంద్రయాన్ కార్యక్రమంలో ఇది మూడవది. చంద్రయాన్-2 లో లాగానే ఇందులో కూడా ఒక రోవరు, ఒక ల్యాండరూ ఉన్నాయి. కానీ ఇందులో ఆర్బిటరు లేదు. దాని ప్రొపల్షను మాడ్యూలే రిలే ఉపగ్రహం లాగా పనిచేస్తుంది. ఈ ప్రొపల్షను మాడ్యూలు చంద్రుని చుట్టూ 100 కి.మీ. కక్ష్య వరకూ ల్యాండరును రోవరునూ తీసుకుపోతుంది.
అయితే, చంద్రయాన్-2 లో విక్రమ్ ల్యాండర్ విఫలమవడంతో 2025 లో జపాన్‌ భాగస్వామ్యంతో తలపెట్టిన చంద్ర ధ్రువ యాత్ర కోసం అవసరమైన ల్యాండింగ్ సామర్థ్యాలను ప్రదర్శించడానికి మరొక చంద్రయాత్ర చేపట్టవలసి వచ్చింది. యూరోపియన్ స్పేస్ ఏజెన్సీ తో కుదిరిన ఒక ఒప్పందం ప్రకారం, క్లిష్టమైన యాత్ర కార్యకలాపాలలో వారి యూరోపియన్ స్పేస్ ట్రాకింగ్ మద్దతు ఇస్తుంది.
చంద్రయాన్-2లో లాగా కాకుండా, చంద్రయాన్-3 ల్యాండరులో నాలుగు ఇంజన్‌లు మాత్రమే ఉన్నాయి. చంద్రయాన్-2 లోని విక్రమ్‌లో ఐదు 800 న్యూటన్‌ల ఇంజన్‌లు, ఐదవది కేంద్రంగా స్థిర థ్రస్ట్‌తో అమర్చబడి ఉంది. అదనంగా, చంద్రయాన్-3 ల్యాండర్‌లో లేజర్ డాప్లర్ వెలోసిమీటర్ ఉంది. చంద్రయాన్-2 తో పోలిస్తే, చంద్రయాన్-3 కాళ్లు మరింత బలిష్టంగా చేసారు.
చంద్రునిపై సాఫ్ట్ ల్యాండింగ్‌ను ప్రదర్శించడానికి చంద్రయాన్-2 కార్యక్రమంలో, ఇస్రో ఒక ఆర్బిటర్, ల్యాండర్, రోవర్‌తో కూడిన చంద్రయాన్ నౌకను లాంచ్ వెహికల్ మార్క్-3 వాహనంపై ప్రయోగించింది. ప్రజ్ఞాన్ రోవర్‌ను మోహరించేందుకు గాను ల్యాండర్, 2019 సెప్టెంబరులో చంద్రుని ఉపరితలంపై దిగేలా ప్రణాళిక వేసారు.
2025 లో ఇస్రో, జపాన్‌ సహకారంతో చంద్రుని దక్షిణ ధృవం పైకి యాత్ర చేసే ప్రతిపాదన గురించి నివేదికలు వెలువడ్డాయి. దీనిలో భారతదేశం తన వంతుగా ల్యాండర్‌ను అందజేస్తుంది. జపాన్ లాంచర్, రోవర్ రెండింటినీ అందిస్తుంది. ఆ యాత్రలో సైట్ నమూనాలను సేకరించడం, చంద్రునిపై రాత్రివేళ మనుగడ సాగించేందుకు సంబంధించిన సాంకేతికతలు ఉండవచ్చు.
చంద్రయాన్‌-3 ప్రయోగం విజయవంతమైన నేపథ్యంలో 2023 ఆగష్టు 26న దేశ ప్రధాని నరేంద్రమోడి బెంగళూరుకు చేరుకుని పీణ్యలోని ఇస్రో కేంద్రంలో శాస్త్రవేత్తలను అభినందించారు. చంద్రయాన్‌ - 3 దిగిన ప్రదేశానికి శివశక్తి అని నామకరణం చేయడంతో పాటు ఇకపై ప్రతియేటా ఈ రోజు ని జాతీయ అంతరిక్ష దినోత్సవం జరుపుకోవాలని ప్రకటించారు.
చంద్రాస్ సర్ఫేస్ థర్మోఫిజికల్ ఎక్స్పెరిమెంట్ : ఇది చంద్రుని ఉపరితలపు ఉష్ణ వాహకతను, ఉష్ణోగ్రతనూ కొలుస్తుంది.
చంద్రునిపై మృదువుగా దిగేది ల్యాండరే. ఇది కూడా పెట్టె ఆకారంలో ఉంటుంది, నాలుగు ల్యాండింగ్ కాళ్లు, ఒక్కొక్కటి 800 న్యూటన్‌ల థ్రస్టునిచ్చే నాలుగు ల్యాండింగ్ థ్రస్టర్‌లు ఉంటాయి. ఇది, రోవరుతో పాటు అక్కడికక్కడే విశ్లేషణ చేసే వివిధ శాస్త్రీయ పరికరాలను తీసుకువెళ్ళింది.
రోవరు, చంద్రుని ఉపరితలంపై ప్రయాణించి, నమూనాలను సేకరించి, చంద్రుని భౌగోళిక, రసాయన కూర్పును విశ్లేషించే ఒక మొబైల్ ప్రయోగశాల. ఇది ఆరు చక్రాలు కలిగిన దీర్ఘచతురస్రాకార చట్రం.
ప్రొపల్షను మాడ్యూలులో రోవరు ల్యాండర్లతో పాటు స్పెక్ట్రో పోలారిమెట్రీ ఆఫ్ హ్యాబిటబుల్ ప్లానెట్ ఎర్త్ అనే పేలోడును కూడా పంపించారు. ఇది చంద్రుని కక్ష్య నుండి భూమిని పరిశీలిస్తుంది.
చంద్రయాన్-2 ప్రయోగంలో చంద్రుని కక్ష్య లోకి విజయవంతంగా ప్రవేశించాక, ప్రయోగాంతంలో సాఫ్ట్‌వేరు లోపం కారణంగా ల్యాండరు మృదువుగా దిగక వైఫల్యం చెందింది. ఆ తరువాత ఈ కార్యక్రమాన్ని ప్రకటించారు.
హైదరాబాదులోని రవీంద్రభారతిలో జరిగిన ముగింపు కార్యక్రమానికి విశిష్ట అతిథులుగా తెలంగాణ సంగీత నాటక అకాడమీ ఛైర్మన్ బాదిమి శివకుమార్, రాష్ట్ర చలనచిత్ర అభివృద్ధి సంస్థ చైర్మన్‌ పి.రామ్మోహన్‌రావు ముఖ్యఅతిథిగా తెలంగాణ ప్రభుత్వ సలహాదారుడు డా. కె.వి. రమణాచారి, సినీ రచయిత దర్శకులు పోసాని కృష్ణ మురళి, చిన్నికృష్ణ,రచయిత్రి బలభద్రపాత్రుని రమణి విచ్చేసి విజేతలకు బహుమతులు అందజేశారు.
పరుచూరి రఘుబాబు స్మారక నాటక పరిషత్తు తెలుగు రంగస్థల, సినిమా రచయితలు, నటులైన పరుచూరి వెంకటేశ్వరరావు, పరుచూరి గోపాలకృష్ణ 1989లో ఏర్పాటు చేసిన నాటక పరిషత్తు. 2019 పరుచూరి రఘుబాబు స్మారక 29వ అఖిల భారత నాటకోత్సవాలు ఏప్రిల్ 27 నుంచి 30 వరకు గుంటూరు జిల్లా, పల్లెకోనలో, మే 1నుండి 3వరకు హైదరాబాదులోని రవీంద్ర భారతిలో నిర్వహించారు. ఈ నాటకోత్సవంలో 6 నాటకాలు, 15 నాటికలను తుదిపోటీలకు ఎంపికచేశారు.
పల్లెకోనలోని ఎన్‌టిఆర్‌ కళాప్రాంగణంలో ఏప్రిల్ 27న సినీ నటులు జయప్రకాశ్ రెడ్డి, ఎంపిడిఒ గుమ్మడి సాంబశివరావు, విశ్రాంత ఎంఇఒ భూపతి ధర్మరావు, ఎస్‌ఐ అంబటి మన్మథరావు, మాజీ ఎంపిపి వేజళ్ల సతీష్‌ చేతులమీదుగా నాటకోత్సవం ప్రారంభమైంది.
హైదరాబాదులోని రవీంద్రభారతిలో మే 1న సినీ నటుడు తనీష్, తెలంగాణ సాంస్కృతిక శాఖ సంచాలకులు మామిడి హరికృష్ణ, పరుచూరి గోపాలకృష్ణ, పరుచూరి వెంకటేశ్వరరావు చేతులమీదుగా నాటకోత్సవం ప్రారంభమైంది.
ఏప్రిల్ 29న జరిగిన ముగింపు సమావేశంలో ఆంధ్రప్రదేశ్‌ నాటక అకాడమీ ఛైర్మన్‌ గుమ్మడి గోపాలకృష్ణ పాల్గొని కళాకారులను సత్కరించాడు.
చైనీస్‌ ఇంటర్నెట్‌ టెక్నాలజీ కంపెనీ 'బైటీ డ్యాన్స్‌' టిక్‌టాక్‌ను రూపొందించింది. 2016 లో డౌయిన్‌ పేరుతో ఇది చైనాలో విడుదలైంది. ఆ తర్వాత ఏడాదికి 'టిక్‌టాక్‌' పేరుతో అంతర్జాతీయ మార్కెట్లలోకి ఈ యాప్‌ విడుదలచేశారు.2018 జూలైలో ఈ యాప్ ప్రపంచవ్యాప్తంగా 500 మిలియన్లకు పైగా వినియోగదారులను ఉన్నారు. భారతదేశంలో ఫిబ్రవరి-2019 నాటికి 24 కోట్ల మంది ఈ టిక్‌టాక్‌ యాప్‌ను డౌన్‌లోడ్‌ చేసుకున్నారు.ప్రతి రోజూ కోటికి
టిక్ టాక్ యాప్‌, చరవాణిలో వాడే ఒకయాప్.15 సెకన్ల వీడియోను సృష్టించడానికి ఈ యాప్ ను ఉపయోగిస్తున్నారు.ఈ యాప్‌ ద్వారా జోక్స్‌ క్లిప్స్‌, వీడియో సాంగ్స్‌, సినిమా డైలాగ్స్‌కు తగ్గట్లుగా లిప్‌ మూమెంట్‌, బాడీ మూమెంట్స్‌ ఇవ్వడం, డ్యాన్స్‌ చేయడం వంటివి దీనిలో చాలా సులభంగా చేస్తుంటారు.టిక్ టాక్ యాప్ 38 భాషలు భాషల్లో అందుబాటులో ఉంది.
టిక్ టాక్ యాప్ ను నిషేధించారు. అశ్లీలత, దైవదూషణ గురించి ప్రచారం వంటివి జరగడంతో 2018 జూలై 3న ఇండోనేషియాలో టిక్ టాక్ నిషేధించారు. కొద్దికాలం తర్వాత, ఇండోనేషియాలో టిక్ టాక్ వీడియోలు సెన్సార్ చేయడంతో 2018 జులై 11న నిషేధం ఎత్తివేయబడింది.
వేనుడు చేసిన కర్మలు, పాపముల ఫలితముగా వర్షములు కురవక పంటలు పండకపోవడంతో ప్రజలు నానా బాధలూ పడటం గమనిమ్ంచాడు పృథు చక్రవర్తి. ఇలా పృకృతి ధర్మంగా ఉండవలసిన భూమి నాశనం కావడంతో ఆగ్రహంతో ధనస్సును ధరించి భూమిని"
ఆయన తన ప్రజలలో జనాదరణ పొందాడు, బ్రాహ్మణూలకు ధానాలు చేసాడు. రాజులకే రాజుగా పిలువబడ్డాడు. ఆవులను తాకినప్పుడు పాలను ఇచ్చేవి. చెట్లలో పువ్వులలో ఎల్లప్పుడూ తేనె ఉండేవి. ప్రజలు ఆరోగ్యంగానూ, సంతోషంగా ఉన్నారు. దొంగలు లేదా అడవి జంతువులకు భయంలేదు. ప్రమాదాలు, వాటి ద్వారా మరణాలు లేవు. గడ్డి రంగులో బంగారు రంగు. పండ్లు ఎల్లప్పుడూ పండి తీపిగా ఉండేవి. ఎవరూ ఆకలితో ఉండేవారు కాదు. ప్రజలు ఇళ్ళు లేదా గుహలు లేదా చెట్లు లేదా ఎక్కడ ఇష్టపడితే ఎక్కడ నివసించారు. మొదటిసారిగా నాగరికత, వాణిజ్యం ఉనికిలోకి వచ్చింది.
పృథువు యొక్క రాజధాని ఆధునిక హర్యానాలో ఎక్కడో ఉంటుందని నమ్ముతారు. భూమి తన సంపదను పెంచుకొనేటందుకు తన క్షత్రియ శక్తిని ఉపయోగించాడు. అందువలన భూమిని పృధ్వి అని పృథువు యొక్క కుమార్తెగా అంటారు. పృథువు తన శక్తి ద్వారా అనేక మంది స్త్రీలు, పురుషులు, ఏనుగులు, రథాలు, గుర్రాలను సృష్టించాడు. అతని పాలనలో, ఏ విధమైన వైఫల్యం, ఎటువంటి వైపరీత్యము, ఏ కరువు, ఏ వ్యాధి, లేదు.వ్యవసాయం అధికంగా వృద్ది చెందినది.
పృథువు మొదటి నిజమైన రాజు. అతను తన యొక్క నిరంకుశ తండ్రి కలిగించిన గాయాలను మాపినవాడుగానూ, దేవతల నుండి అనేక బహుమతులను పొందిన తరువాత భూతాలను, దేవతలు, అసురులు, యక్షులు, రాక్షసులు, నాగాలను అందరినీ స్వాధీనం చేసుకుని పాలించారు. సత్య యుగం దాని పరాకాష్టకు చేరుకుంది. అతడు తన తండ్రిని పిట్ అని పిలిచే నరకం నుండి విడుదల చేసాడు. పృథువు వేదాల ఆధారంగా జనరంజక పాలన సాగించాడు
పృథువు పుట్టుక అయోనిజమైనది. అనగా యోని ద్వారా కాక మరో విధంగా జరిగిన జననం. దీని వెనుక కల కధనం ప్రకారం మృత్యుదేవుని పుత్రిక అయిన సునీధ అంగరాజుల సంతానము వేనుడు. మూర్ఖుడైన పుత్రుని పొందగలవని శాపాన్ని పొందిన సునీధకు స్నేహితురాలైన రంభ ఇచ్చిన సలహా మేరకు ఋషుల వలన ధర్మప్రవృత్తుడైన పుత్రుడు కలుగుతాడని వరము పొందిన అంగరాజును వివాహమాడుతుంది.
భూమి ఆవు రూపంలో పారిపోయినా చివరకు ఆయనకు తనను కాపాడమని వేడి అతడి అభీష్టాలను తీర్చడానికి అంగీకరించిది. అతడు తన చేత చక్రం కలిగి ఉండటంతో బ్రహ్మ అతడిని విష్ణు రూపంగా గుర్తించడం జరిగింది, తదనంతర కాలంలో మానుష దేవ చక్రవర్తిగానూ, మొదటి చక్రవర్తిగానూ పూజలందుకొన్నాడు
పృథువు తన బాణాలతో అనేక పర్వతాలను పడగొట్టి భూమిని కూడా సృష్టించాడు. అతను తన మానసిక శక్తితో సంగీత వాయిద్యాలను ఆడటం, పాడటం, నటించే సామర్థ్యం ఏ ప్రాపంచిక వస్తువులనైనా సృష్టించడం లేదా కనుమరుగు చేయగల దివ్య శక్తులు కలిగి ఉన్నాడు.
ప్రాకు శిక్షాచార్యను, భ్రిగుడు కుమారుడు, అంగీరస కుమారుడు గార్గా, అతని ప్రిసెప్టర్స్ గా నియమిస్తాడు. 60,000 బొటనవేలు పరిమాణ సన్యాసులతో కూడిన బృందావళి , వారి మేధావికి ప్రసిద్ధి, యొక్క సలహాదారులయ్యారు.
పుట్టిన నాటి నుండి వేనుడు వైదిక ధర్మాన్ని కాలరాచి, మొత్తం సమాజాన్ని అతలాకుతలం చేసే దుర్మార్గుడిగానూ, నాస్తికుడుగా, ప్రజలను మూఢుల్ని చేసే మతవిశ్వాసాలను, యజ్ఞాల్లోని జీవహింసనూ వ్యతిరేకించే వ్యక్తిగానూ పెరుగుతాడు.
వేనుడి అధర్మప్రవర్తనతో కోపించిన ఋషులు వేనుని బాహువులను ఖండించి అతడు మరణించేలా చేస్తారు. తరువాత అంగరాజు ప్రార్ధన మేరకు వేనుని బాహువులను మధిస్తారు. ఆమధనంలో విష్ణు అంశతో పృథువు, లక్ష్మీ అంశతో సృష్టించబడతారు.
అతను రక్షకుడు దేవుడు-విష్ణువు యొక్క అవతారము . అతడిని ప్రతుత్ , పృథీ , ప్రిథా వైన్య , అని కూడా పిలుస్తారు.సాహిత్యపరంగా పృథువు వేనుని యొక్క కుమారుడు. పృథువును మొదటి పవిత్ర రాజుగా చెపుతారు.
వాయు పురాణమును అనుసరించి పృథువు జన్మించినపుడు నిలిచి ఉండి చేత ఒక విల్లు, బాణాలు, ఒక కవచంతో సిద్ధంగా భూమిని నాశనం చేయడానికి ఉండటం చూసి చతుర్వేదాలు అందరూ భయభ్రాంతులయ్యారు.
అతని యొక్క రథంపై భూమి, నీరు, గాలిలో అంతటా పూర్తి సులభంగా ప్రయాణించవచ్చు. దట్టమైన అడవుల గుండా ప్రయాణించినప్పుడు, పర్వతాలు చెట్లు చేమలు అతడి రథానికి దారి ఇస్తాయి.
జూలై 7న సంచాలకులు మామిడి హరికృష్ణ అధ్యక్షతన జరిగిన ముగింపు కార్యక్రమంలో తెలంగాణ ప్రభుత్వ సలహాదారు డా. కె.వి. రమణాచారి, నటుడు రవి కుమార్, గేయ రచయిత అభినయ శ్రీనివాస్, రంగస్థల దర్శకుడు డి.ఎస్.ఎన్. మూర్తి పాల్గొని నాటక రచయిత రావుల పుల్లాచారికి స్ఫూర్తి పురస్కారం అందజేయడంతోపాటు తెలంగాణ రంగస్థల సమాఖ్య అధ్యక్షుడు చిలుకమర్రి నటరాజ్, కార్యదర్శి డా. మల్లేశ్ బలష్టు, సహ కార్యదర్శి వెంకట్ గోవాడ, కోశాధికారి ప్రణయ్‌రాజ్ వంగరి, సభ్యులు నిరుపమ సునేత్రి తదితరులను సత్కరించారు.
జూలై 4న మామిడి హరికృష్ణ అధ్యక్షతన జరిగిన ప్రారంభవేడుకలకు తెలంగాణ నాటక అకాడమీ చైర్మన్ బాదిమి శివకుమార్, తెలంగాణ ప్రభుత్వ ఢిల్లీ ప్రతినిధి సముద్రాల వేణుగోపాలాచారి విచ్చేసి జ్యోతి ప్రజ్వలనతో యువ నాటకోత్సవంను ప్రారంభించారు. విచ్చేసిన అతిథుల చేతులమీదుగా నాటకరంగ దర్శకుడు బి.ఎం. రెడ్డికి స్ఫూర్తి పురస్కారం అందజేయబడింది. ఈ కార్యక్రమంలో తడకమళ్ళ రామచంద్రరావు, తెర అధ్యక్షకార్యదర్శి సభ్యలు పాల్గొన్నారు.
తెలంగాణ యువ నాటకోత్సవం - 5 అనేది తెలంగాణ రాష్ట్ర భాషా సాంస్కృతిక శాఖ, తెలంగాణ రంగస్థల సమాఖ్య సంయుక్తాధ్వర్యంలో 2019, జూలై 4 నుండి 7 వరకు హైదరాబాద్ లోని రవీంద్రభారతి ఆడిటోరియంలో నిర్వహించిన నాటకోత్సవం. నూతన తెలంగాణ రాష్ట్రంలో నాటకరంగ ఉనికిని చాటడంకోసం, తెలంగాణలోని యువ నాటక రచయితల, దర్శకుల, కళాకారుల, సాంకేతిక నిపుణుల ప్రతిభను వెలికితీసే లక్ష్యంతో తెలంగాణ యువ నాటకోత్సవం పేర నాటకోత్సవాలను నిర్వహిస్తుంది.
జూలై 5 రెండవరోజు కార్యక్రమానికి తెలంగాణ రాష్ట్ర బీసీ కమీషన్ చైర్మన్ బి.ఎస్.రాములు, సినీ దర్శకుడు చంద్రమహేష్, రచయిత పెద్దింటి అశోక్ కుమార్, డబ్బింగ్ కళాకారుడు ఆర్.సి.యం. రాజు విచ్చేసి నాటకరంగ కళాకారులు స్నేహమయి ప్రకాష్ కు స్ఫూర్తి పురస్కారం అందజేశారు.
జూలై 6 మూడవరోజు కార్యక్రమానికి నటుడు సుబ్బరాయ శర్మ, దర్శకులు ఖాజా పాషా, హరనాథ్ బాబు, పాత్రికేయులు జిఎల్ఎన్ మూర్తి విచ్చేసి నాటకరంగ కళాకారులు వనం లక్ష్మీకాంతరావుకు స్ఫూర్తి పురస్కారం అందజేశారు.